Rammstein

Rammstein je nemecká industrial metalová skupina pochádzajúca z Berlína, ktorá sa začala formovať na začiatku roka 1994. Zaraďujú ju medzi industrial metalové skupiny s prvkami elektronickej hudby. Väčšina textov je v nemčine, no majú aj anglické skladby a jednu španielsku.
História kapely.
Formovanie kapely (1989 – 1995).
Rammstein založili v Berlíne v roku 1994 Richard Kruspe (na sólovej gitare) a Christoph Schneider (na bicích). Neskôr sa ku kapele pridali ďalší členovia.
História kapely začína Richardom Kruspem, ktorý sa 10. októbra 1989 náhodou dostal do nepokojov v Berlíne. Zatkla ho polícia.
Po páde múru sa Richard presťahoval do Schwerinu k Tillovi Lindemannovi. V tom čase Till pracoval ako košikár. Z času na čas si počas svojej práce zaspieval. Richard tam stál, počúval a páčil sa mu jeho hlas. Tillov spev nahral len tak pre zábavu. To bolo vtedy, keď Richard už býval v byte s Oliverom Riedelom a Christophom Schneiderom. Vytvoril plán na založenie novej kapely. To bolo v roku 1993.
Potom, čo Oliver opustil svoju predchádzajúcu kapelu "The Inchtabokatables", Richard ho požiadal, aby sa pripojil k jeho novému projektu, s čím súhlasil. Potom sa opýtal aj Schneidera, ktorý sa tiež pridal ku kapele. Táto trojica začala "džemovať" a budovať rané verzie skladieb. Pri spomienke na nahrávky Tillovho spevu, ktoré urobil dva alebo tri týždne predtým, sa Richard tiež spýtal Tilla, či by bol súčasťou kapely.
Kapela sa dopočula o súťaži Metrobeat, na ktorú bolo potrebné poslať kazetu s ukážkami. Nahrali štyri piesne, z ktorých jedna bola skorá anglická verzia "Weißes Fleisch", vtedy nazývaná "White Flesh," a odoslaná páska pod názvom "Tempelprayers". Na súťažnom festivale vystúpili so štyrmi skladbami a súťaž okamžite vyhrali. Výhrou bol týždeň v profesionálnom nahrávacom štúdiu.
Paul Landers si všimol tento úspech a počul o kapele. Schneider s ním spočiatku nechcel hrať v kapele. (Bolo to spôsobené tým, že Schneider opustil bývalú kapelu "Feeling B" po katastrofálnom koncerte a sľúbil si, že už nikdy nebude chcieť nikoho z nich vidieť).
Skupina tiež chcela, aby sa pridal Christian "Flake" Lorenz, pretože chceli jeho nástroj a bol iný ako ostatní klávesisti. Kapela sa taktiež rozhodla urobiť skupinové fotky, s čím Flake súhlasil. Kapela neskôr Flakeovi povedala, že by veľmi chceli, aby bol v kapele. Jediná požiadavka, ktorú Flake mal, bola, aby skupina nespievala v angličtine, ale v nemčine.
Názov kapely.
Predtým, ako sa zhodli na názve skupiny Rammstein, mali na mysli ďalšie odlišné mená. Niektoré z nich boli: Tempelprayers (ktoré istú dobu používali), Mutter, Milch alebo Erde.
Názov skupiny je odvodený od dedinky Ramstein-Miesenbach v spolkovej krajine Porýnie-Falcko v Nemecku. Nachádza sa v nej letecká základňa americkej armády, ktorá bola 28. augusta 1988 dejiskom leteckej prehliadky, pri ktorej sa dve lietadlá typu Aermacchi MB-339 z talianskej akrobatickej skupiny Frecce Tricolori zrazili vo vzduchu. Následný pád jedného z nich a požiar leteckého benzínu spôsobil nešťastie, ktoré si vyžiadalo bezprostredne po havárii 40 ľudských životov. Stovky prizerajúcich sa zranilo a konečná bilancia katastrofy sa postupne vyšplhala na 72 mŕtvych. Text piesne „Rammstein“ z albumu Herzeleid na túto katastrofu odkazuje. Richard (gitarista kapely) však tvrdí, že názov vymyslel už pred nešťastím. Navyše do názvu pridal jedno „M“ podľa anglického slovesa "ramm" (baraniť).
Rammstein najskôr popreli súvislosť medzi ich menom a nehodou. V prvých rozhovoroch skupina tvrdila, že je ovplyvnená názvom „Rolling Stone“ ("nemecké slová ramm (baran) a stein (kameň)")"."
Prvý album, prvé turné... (1995 – 1996).
Prvý skutočný koncert kapely "Rammstein" sa konal 24. marca 1994. Ich prvá show bola ako neohlásená podpora pre skupinu "Acker Selection" (niekedy označovanú aj ako "Golden Acker Rhythm Kings"), čo bola kapela Flakeovho brata. Ľudia boli šokovaní kapelou, ktorá bola úplným protikladom k "Acker Selection", ktorý bol zábavnejší a viac komický. Po vystúpení hral Flake aj s kapelou svojho brata.
Počas prvých koncertov nosil Till dvoje slnečné okuliare cez druhé, aby skryl svoju úzkosť a aby ho publikum priamo nespoznalo.
Jedným z prvých vydavateľstiev, ktoré oslovili kapelu a ponúkli im možnosť nahrať demo kazetu, bolo vydavateľstvo K&amp;P-Musik.
V roku 1993 skupina oslovila Emanuela Fialika a požiadala ho, aby sa stal ich manažérom. Zahrali mu štyri piesne (známe piesne boli "Schwarzes Glas", "Feuerräder" a "Rammstein"). Emanuel Fialik si vzal demo kazetu domov a počúval piesne znova a znova. Napokon sa stal manažérom kapely.
S novým manažérom a producentom začala kapela pripravovať svoj prvý album. Nahranie albumu Herzeleid kapele trvalo približne tri mesiace.
Nasledujúce turné "Herzeleid" sa začalo vystúpením 8. augusta 1995. Toto turné viedlo skupinu cez celé Nemecko až na ich prvý koncert vo Švajčiarsku. Počas tohto turné skupina začala hrať aj nové piesne, ako "Spiel mit mir", "Tier", "Bück dich" a "Bestrafe mich". V roku 1996 bolo zaznamenané aj prvé oficiálne živé video Rammstein.
Sehnsucht (1996 – 1999).
V novembri 1996 začala skupina nahrávať svoj druhý album "Sehnsucht". Album sa nahrával v Temple Studios na Malte a podobne ako album Herzeleid, ho produkoval Jacob Hellner.
V roku 1997 sa začalo turné "Sehnsucht", počas ktorého skupina po prvý raz zahrala niektoré skladby z albumu. Skladba "Du hast" debutovala 9. apríla 1997, skladba "Engel" debutovala o mesiac neskôr, 6. mája.
V auguste vyšiel album "Sehnsucht" v rôznych formátoch. Ako CD aj MC, ale aj ako limitovaná edícia. Potom nasledovalo niekoľko festivalov v Európe počas ktorých Rammstein vystúpi v Parkbühne Wulheide v Berlíne pred viac ako 17 000 fanúšikmi. Kapela vydáva z daného koncertu album Live aus Berlin. Počas turné Sechnsucht kapela uskutoční vôbec prvý koncert v USA. Počas koncertu sa úplne pokazil kaskadérsky kúsok. Flake nevedel, že neónové lampy, ktoré zvykol rozbíjať na Tillovi, sú hrubšie ako lampy, na ktoré bol zvyknutý v Nemecku, a tak musel znovu a znovu buchnúť lampou po chrbte Tilla, ktorý okamžite začal krvácať. Po rozbití lampy ju Flake hodil cez miestnosť, pričom zasiahol Schneiderovu ruku, kde sa zasekla. Po skončení festivalového turné skupina začala svoje hlavné turné v Nemecku.
Problémy v kapele (1999 – 2001).
V septembri 1999 si kapela prenajala vilu Weimer v Heiligendame, Nemecko. V tomto dome kapela pripravovala nový album "Mutter". Skupina ostala na tomto mieste do decembra 1999 a potom sa vrátila späť do Berlína. V máji 2000 sa kapela presunula do nahrávacieho štúdia Miraval v Correns vo Francúzsku. Počas šiestich týždňov nahrávania nového albumu sa kapela ocitla na pokraji zrútenia. Richard Z. Kruspe chcel mať všetko pod kontrolou. Jeho kreativita mierne potlačovala kreativitu ostatných členov kapely. Situácia bola tak vážna, že sa Richard rozhodne odísť z kapely a založiť vlastný projekt Emigrate. Richard neskôr prichádza na hudobnú skúšku Rammstein a skupina funguje opäť v šestici.
V júni 2000 kapela odchádza do Galaxy Studios v meste Mol, Belgicko, aby nový album zmixovali. Kapela si nechala pomôcť Ronaldom Prentom, ktorý zmixoval ale oba predchádzajúce albumy. Mixovanie albumu "Mutter" končí v októbri 2000, po výbere ôsmich skladieb a kapela sa začína venovať natáčaniu videoklipu k skladbe „Sonne“.
Kapela začiatkom roku 2001 odchádza na mini-turné po Austrálii, Novom Zélande a Japonsku. 18. januára 2001 kapela debutuje prvé hotové verzie skladieb „Links 2-3-4“ a „Sonne“ pred publikom v Aucklande, Nový Zéland.
2. apríla 2001 kapela vydáva album "Mutter", ktorý sa okamžite dostal na prvé miesto nemeckej hitparády.
Reise, Reise, Seemann reise!... (2001 – 2005).
Po vydaní albumu "Mutter" kapela precestovala Európou, Mexikom, Ruskom a Spojenými štátmi v rámci turné Mutter 2001 &amp; 2002.
V roku 2003 si kapela dopraje oddych a koncom roku sa opäť členovia stretávajú v štúdiu, aby nahrali štvrté album "Reise, Reise". Album je produkovaný Jacobom Hellnerom a je nahraný v novembri a decembri 2003 v štúdiu El Cortijo v Malage, Španielsko. Album je zmixovaný v štúdiu Toytown v Štokholme a 26. júna vychádza prvý singel z albumu „Mein Teil“.
Album "Reise, Reise" bol vydaný 27. septembra 2004 a dostal sa do top 10 rebríčkov v celej Európe. Podľa rebríčka "Billboard" sa Rammstein stal najúspešnejšou nemeckou skupinou všetkých čias. Vo februári 2005 vyrazila na turné, z ktorého čelila niekoľkým súdnym sporom v dôsledku zranení s ohňom. Počas tohto turné kapela odohrala niekoľko koncertov, z ktorých výber tvorí koncertné album Völkerball.
V auguste 2005 kapela prezrádza, že nasledujúci album sa bude volať "Rosenrot", pričom tento album mal pôvodne niesť názov Reise, Reise vol. 2 alebo Reise Weiter. Rosenrot je vydaný 28. októbra 2005.
Cenzúra albumu "Liebe ist für alle da" (2005 – 2011).
Rok 2006 znamenal pre kapelu opäť oddych. V roku 2007 začala kapela pracovať na albumu "Liebe ist für alle da", ktorého proces nahrávania trval údajne dva roky. Nahrávanie albumu prebiehalo v Los Angeles pričom pri pulte opäť sedel Jacob Hellner.
Prvý singel albumu s názov „Pussy“ vychádza 18. septembra 2009 špeciálne pre webovú stránku pre dospelých. Video obsahuje grafické scény nahoty a však skutočné sexuálne scény nepredviedli členovia kapely ale ich dvojníci. Táto skladba spolu so skladbou „Ich tu dir weh“ spôsobili cenzúru celého albumu "Liebe ist für alle da".
8. novembra 2009 kapela odštartovala turné "Liebe ist für alle da", ktoré trvalo 3 roky a kapela odohrala počas tohto turné celkovo viac ako 100 koncertov. Vystúpili v roku 2010 na festivale Rock am Ring, festivale Sonisphere ale aj v Madison Square Garden v New Yorku – bolo to prvé americké vystúpenie po takmer 10 rokoch a lístky sa vypredali vo veľmi krátkom čase. Množstvo koncertov zapríčinilo aj ocenenie Revolver Golden God Award za najlepšie živé vystúpenie kapely.
"Made in Germany" a vedľajšie projekty kapely (2011 – 2017).
Rammstein vydali 2. decembra 11 album "Made in Germany" 19952011, ktorý obsahuje najväčšie hity kapely spolu s jednou nevydanou skladbou „Mein Land“ a s ďalšou skladbou „Vergiss uns nicht“. Videoklip k piesni „Mein Land“ bol natočený 23. mája 2011 na pláži Sycamore v Malibu v Kalifornii. Spolu s premiérou albumu "Made in Germany", kapela začala turné na jeho podporu.
Dňa 22. marca 2012 Rammstein bez Tilla Lindemanna vystúpili so skladbou „The Beautiful People“ s Marilynom Mansonom na odovzdávaní cien Echo. Rammstein v roku 2013 odohrali množstvo koncertov na festivaloch ako Download Festival, Wacken Open Air a Rock Wechter.
Začiatkom augusta 2015 bola vydaná upútavka na pripravovaný projekt s názvom "Rammstein In Amerika", čo je dokument vytvorený z archívnych záberov zaznamenaných počas kariéry kapely.
Dňa 23. marca 2017 Rammstein vydal záznam zo živého koncertu v Paríži, ktorý sa konal v Palais Omnisports de Paris-Bercy.
Súčasnosť kapely a Stadium Tour (2017 – súčasnosť).
Richard Kruspe potvrdil počas rozhovoru v marci 2017, že Rammstein mal asi 35 nových skladieb, napriek tomu že dátum vydania siedmeho štúdiového albumu skupiny bol stále otvorenou otázkou.
Prvý singel s názvom „Deutschland“ bol vydaní 28. marca 2019 a s ním kapela oficiálne oznámila vydanie svojho nepomenovaného siedmeho štúdiového albumu. Dňa 26. apríla 2019 bol vydaný druhý singel s názvom „Radio“ a 17. mája 2019 bol vydaný celý album. Spolu s jeho vydaním kapela zahájila doposiaľ svoje najdlhšie turné známe ako "Rammstein Stadium Tour" aj s novým stage-om. 
Turné muselo byť z dôvodu pandémie pozastavené. Kapela v rokoch 2020 - 2021 neodohrala ani jeden koncert. Čas bol však využitý na nahrávanie nového štúdiového albumu s názvom Zeit. 10. marca 2022 kapela oznámila tento album spolu s prvým singlom Zeit. Album bol vydaný 29. apríla 2022 a spolu s ním kapela začala opäť vystupovať v rámci Stadium Tour. 
Počas Stadium Tour kapela zavítala aj na Slovensko. 14. júna 2023 odohrala koncert na Letisku v Trenčíne pre takmer 45 tisíc fanúšikov. 
29. júla 2024 tesne pred koncertom v Gelsenkirchene. Navštívil fanúšikov gitarista kapely Paul Landers ktorý oznámil že kapela nebude minimálne 2 roky vystupovať. Oznámil aj to, že sa pripravuje dokument o kapele a vydanie singlu Ramm4
Súčasnosť.
Rammstein je jednou z mála hudobných skupín, ktoré sa po personálnej stránke od vzniku nezmenili viac než jednu dekádu. Od vzniku kapely neopustil Rammstein ani jeden člen.
Diskografia.
LP.
Štúdiové:
Koncertné:
Výberové: